# metadata.dc.description.abstract[].value
Un dels pocs llocs del món on es troba exposat art ibèric és el Museu d'Arqueologia de Madrid. M'atreuen la grafia, les peces de ceràmica i, és clar, les escultures de les grans dames: la Dama d'Elx (d'un rostre de bellesa quasi perfecta) i la Dama de Baza, menys coneguda, però ben conservada. Aquestes escultures són urnes funeràries. Pel que fa a la Dama de Baza, l'obertura posterior contenia restes humanes -ossos calcinats- a partir dels quals s'ha esbrinat que pertanyien a una dona d'entre vint a trenta anys. La dona de l'escultura està profusament adornada, el que demostra que tenia un estatus econòmic i social alt. La cambra funerària, excavada a la roca, contenia també l'aixovar mortuori, amb quatre panòplies completes de guerrer, és a dir, tota la indumentària i armes pròpies dels guerrers de l'època.

# metadata.dc.relation.ispartof[].value
Mètode. Revista de difusió de la investigació, 2022, vol. 2, num. 113, p. 109-109

# metadata.dc.rights[].value
cc-by-nc-nd (c) Marfany i Nadal, Gemma, 2022

# metadata.dc.source[].value
Articles publicats en revistes (Genètica, Microbiologia i Estadística)